stanford-oval/wikipedia huggingface dataset:
Gerber Legendary Blades
גלריה

Gerber
Gerber logo on machete/saw combo
Gerber machete/saw combo
A Gerber LMF II ASEK used to cut through a 220 volt electrical line during a battle in Iraq
A Gerber Mark II combat knife, with black anodized blade
A Gerber Paraframe I framelock knife, with fine edge and dark gray titanium nitride coating.
A Gerber Suspension pocket tool, blades open
A Gerber Suspension pocket tool, pliers open
Gerber Vise keychain, 60mm long when closed
Gerber Vise, fully opened
Gerber Blackie Collins One Piece, Fixed Blade CLip-Lock Diving Knife
Gerber Vise, only side tools opened
Gerber Remix, redesigned with Paraframe opening/closing system
A Gerber Assisted-opening knife
Bear Grylls compact survival knife
Bear Grylls series Gerber Firestarter.
Old Gerber knives.
הערות שוליים

↑  "Gerber Defend Collection". Gerber Gear. נבדק ב-2019-01-18.
↑  "Gerber LMF II Infantry Black - Fixed Blade Knife" (באנגלית אמריקאית). Gerber Gear. 2011-08-22. נבדק ב-2019-01-18.
1 2 3 4 5 6 7  Pacella, Gerard (2002). 100 Legendary Knives. Krause Publications. p. 126. ISBN 0-87349-417-2.
1 2 3 4 5 6 7 8  Williams, Christina Dyrness. "Inside Oregon Business: Gerber sharpens edge on growth, marketing". The Oregonian, October 9, 2003, Business, p. D1.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Gerber Legendary Blades".
הירי בבית הספר היסודי רוב

| חלק מירי המוני בארצות הברית |
| --- | --- |

 תאריך:  24 במאי 2022
 מקום:  בית הספר היסודי רוב, יובלדי, טקסס טקסס, ארצות הברית ארצות הברית
 קואורדינטות:  29°11′58″N 99°47′18″W﻿ / ﻿29.199444444444°N 99.788333333333°W﻿ / 29.199444444444; -99.788333333333
 סוג:  רצח המוני, ירי בבית ספר, טבח
 נשק:  Daniel Defense DDM4 V7 (AR-15 style rifle)
 הרוגים:  22 (כולל הרוצח)
 פצועים:  18 (כולל סבתו של הרוצח בביתה)
 מבצע:  סלבדור רולנדו ראמוס 
 מספר מפגעים:  1 
  (למפת טקסס מוגדלת) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקוהטבח בבית הספר היסודי רוב (למפת טקסס רגילה) אוסטין יוסטון סן אנטוניו דאלאס פורט וורת' אל פאסו קורפוס כריסטי פלאנו לארדו לאבק אמרילו בראונסוויל קילין וייקו אבילין מידלנד סן אנג'לו לו. ארק. אוקלהומה ניו מקסיקו  מקסיקו מפרץ מקסיקוהטבח בבית הספר היסודי רוב (למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הטבח בבית הספר היסודי רוב (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הטבח בבית הספר היסודי רוב 
 
הירי בבית הספר היסודי רוב היה אירוע ירי בבית ספר שהתרחש ב-24 במאי 2022, כאשר סלבדור ראמוס בן ה-18 ירה למוות בתשעה עשר תלמידים ושני מורים ופצע שבעה עשר אנשים נוספים בבית הספר היסודי רוב ביובלדי, שבמדינת טקסס, ארצות הברית. מוקדם יותר באותו היום הרוצח ירה בסבתא שלו במצח בביתה ופצע אותה באורח קשה. מחוץ לבית הספר, הוא ירה במשך כחמש דקות, לפני שנכנס ללא הפרעה עם רובה סער דרך דלת כניסה צדדית לא נעולה. לאחר מכן הסתגר בתוך שתי כיתות סמוכות, מבלי לנעול את דלת הכיתה, הרג תשעה עשר תלמידים ושני מורים, ונשאר בבית הספר יותר משעה לפני שחברי היחידה הטקטית של משמר הגבול של ארצות הברית (BORTAC) ירו בו למוות.
הירי הוא הירי בבית הספר השלישי הקטלני ביותר בארצות הברית, אחרי הטבח בווירג'יניה טק ב-2007 והטבח בבית הספר היסודי סנדי הוק ב-2012, והקטלני ביותר שאירע בטקסס.
רקע

יובלדי היא עיר של אנשי מעמד הפועלים השוכנת בדרום טקסס, כ-120 קילומטר מערבית לסן אנטוניו. הרוב המכריע של 16,000 תושביה הם ממוצא לטיני, וכמעט מחציתם לא דוברים אנגלית. בבית הספר היסודי "רוב" לומדים 600 תלמידים בקירוב, תלמידי כיתות ב' עד ד'. כ-90% מהם ממוצא היספני, וכ-81% באים מרקע כלכלי מוחלש. ביום הירי התקיים בבית הספר טקס הענקת פרסים.
קורבנות

19 תלמידים ושני מורים נהרגו בירי. הילדים היו בכיתות ג' ו-ד'. המורים לימדו באותה כיתת ד'.
בנוסף לנרצחים, 18 בני אדם נפצעו, בהם סבתו של הרוצח בביתה ושני שוטרים. מנכ"ל בית החולים "ממוריאל" ביובלדי דיווח כי 11 ילדים ושלושה אנשים נוספים אושפזו לטיפול חירום בעקבות הירי. ארבעה שוחררו, ושניים, שתוארו רק כזכר ונקבה, מתו עם הגעתם. מספר קורבנות נוספים נלקחו לבית החולים האוניברסיטאי בסן אנטוניו.
תגובות

בתגובתו לאירוע, אמר נשיא ארצות הברית ג'ו ביידן, שיש לפעול להגבלת הזכות להחזיק נשק חם ולשאתו, קרא תיגר על המצדדים בזכות זו ועל יצרני הנשק, והוסיף: "אם בן 18 יכול להיכנס לחנות כלי נשק ולקנות שני כלי תקיפה, זה פשוט שגוי. לשם מה, בשם אלוהים, אתם צריכים נשק, אלא אם כדי להרוג מישהו? איילים לא מתרוצצים ביערות עם אפודי מגן. למען האל, זה חולני". עוד ציין ביידן בנאומו, שכאשר עבר החוק להגבלת נשק חם בשנות ה-90 של המאה ה-20, שיעור אירועי הירי צנח, אבל מאז שתוקף החוק פג, מספרם שולש.
ראו גם

רצח המוני
ירי המוני
טבח
הטבח בתיכון קולומביין
הטבח בווירג'יניה טק
הירי במכללה הקהילתית אומפקווה
הטבח בבית הספר היסודי סנדי הוק
הערות שוליים

↑  Chuck Lindell, 'It was the wrong decision.' Officers didn't enter Uvalde classroom as kids kept calling 911, Austin American-Statesman (באנגלית אמריקאית)
↑  Unlocked doors were 'first line of defense' at Uvalde school, AP NEWS, ‏2022-06-22 (באנגלית)
↑  Salvador Ramos: Everything we know about 18-year-old Texas school mass shooter, The Independent, ‏2022-06-01 (באנגלית)
↑  Condé Nast, Seeing America, Again, in the Uvalde Elementary-School Shooting, The New Yorker, ‏2022-05-25 (באנגלית אמריקאית)
↑  Gunman kills 19 children, 2 adults in Texas school rampage, AP NEWS, ‏2022-05-25 (באנגלית)
1 2  Henderso, Jennifer, Lynch, Jamiel and Levenson, Eric (May 24, 2022). Shooter at a Texas elementary school kills 18 students and one adult after he shot his grandmother before going to school, officials say. CNN. retrieved May 25, 2022
↑  Garcia, Eugene and Lopez-Mills, Dario (may 24, 2022). Texas school shooting kills 18 children, 3 adults. Associated Press, retrieved May 25, 2022
1 2  Fieldstadt, Elisha, Burke, Minyvonne and Romero, Dennis (May 24, 2022). 14 students, one teacher killed in Texas elementary school shooting. CNBC, retrieved May 25, 2022
↑  Rebecca Salinas, Uvalde deputy attended daughter’s award ceremony hours before responding to shooting: ‘My heart drops’, KSAT, ‏2022-05-28 (באנגלית)
1 2  A. B. C. News, 10-year-old Alexandria Rubio laid to rest in Uvalde, ABC News (באנגלית)
1 2  Rebecca Salinas, David Ibañez, Ivan Herrera, Julie Moreno, Leigh Waldman, Garrett Brnger, Stephania Jimenez, John Paul Barajas, Gavin Nesbitt, Ken Huizar, Adrian Ortega, Sean Talbot, Kolten Parker, Uvalde school shooting: At least 21 killed at Robb Elementary, KSAT, ‏2022-05-24 (באנגלית)
↑  Joe Harrington, 'We keep putting them in harms way at school.' LeBron James on Texas school shooting, Akron Beacon Journal (באנגלית אמריקאית)
↑  Johnson, Ted (May 24, 2022). Joe Biden Addresses Texas School Massacre: “When In God’s Name Are We Going To Stand Up To The Gun Lobby?”. Deadline Hollywood, retrieved May 25, 2022
אנדראש הרגיטאי

אנדראש הרגיטאי (בהונגרית: Hargitay András; נולד ב-17 במרץ 1956) הוא שחיין עבר יהודי-הונגרי, בעל מדליית ארד אולימפית, פעמיים ברציפות אלוף עולם (בעל 4 מדליות, מהן 3 זהב), אלוף אירופה (בעל 4 מדליות, מהן 3 זהב) ושיאן עולם במשחה ל-400 מטר מעורב אישי. כיום הוא רופא וטרינר. משמש כיושב ראש איגוד השחייה של הונגריה.
קורות חיים

הרגיטאי נולד בבודפשט. הוא התאמן תחת הדרכתו של המאמן תמאש סצ'י.
באליפות אירופה בשחייה לנוער שנערכה בווינה, אוסטריה בשנת 1969 זכה הרגיטאי בשתי מדליות זהב במשחה ל-200 מטר חזה ובמשחה ל-200 מטר מעורב אישי.
באליפות אירופה בשחייה שנערכה בברצלונה, ספרד בשנת 1970 סיים הרגיטאי במקום שישי במשחה ל-400 מטר מעורב אישי בתוצאה של 4:45.4 דקות, במקום שביעי במשחה ל-1500 מטר חופשי בתוצאה של 17:21.1 דקות.
באליפות אירופה בשחייה לנוער שנערכה ברוטרדם, הולנד בשנת 1971 זכה הרגיטאי ב-7 מדליות, 6 זהב ו-1 ארד. מדליות זהב במשחה ל-100 מטר חופשי, במשחה ל-400 מטר חופשי, במשחה ל-200 מטר חזה, במשחה ל-100 מטר פרפר, במשחה ל-200 מטר פרפר ובמשחה ל-200 מטר מעורב אישי. מדליית ארד במשחה ל-100 מטר חזה.
באולימפיאדת מינכן (1972) זכה הרגיטאי במדליית ארד במשחה ל-400 מטר מעורב אישי בתוצאה של 4:32.70 דקות, אחרי גונאר לארסון משוודיה שזכה במדליית זהב וטים מקי מארצות הברית שזכה במדליית כסף. שני המנצחים שחו בזמן זהה, שיא אולימפי חדש של 4:31.98 דקות. בנוסף, הוא סיים במקום חמישי במשחה ל-200 מטר מעורב אישי בתוצאה של 2:09.66 דקות, המנצח במשחה זה היה לארסון שקבע שיא עולם חדש של 2:07.17 דקות, במקום שישי במשחה ל-200 מטר פרפר בתוצאה של 2:04.69 דקות, המנצח במשחה זה היה מארק ספיץ מארצות הברית שקבע שיא עולם חדש של (2:00.70 דקות) ובמקום שמיני במשחה שליחים 4x100 מטר מעורב בתוצאה של 3:59.86 דקות, כששחה את סגנון הפרפר בשלב המוקדמות.
קורות חיים > אלוף עולם

באליפות העולם בשחייה שנערכה בבלגרד, לשעבר יוגוסלביה בשנת 1973, זכה הרגיטאי במדליית זהב במשחה ל-400 מטר מעורב אישי בתוצאה של 4:31.11 דקות, לפני רוד סטראצ'ן (4:33.50 דקות) וריק קוללה (4:34.68 דקות), שניהם מארצות הברית. בנוסף, הוא סיים במקום רביעי במשחה ל-200 מטר מעורב אישי בתוצאה של 2:09.52 דקות, המנצח במשחה זה היה לארסון 2:08.36 דקות ובמקום שישי במשחה ל-200 מטר פרפר בתוצאה של 2:04.10 דקות, המנצח במשחה זה היה רובין בקהאוז מארצות הברית (2:03.32 דקות).
קורות חיים > אלוף אירופה ושיאן עולם

באליפות אירופה בשחייה שנערכה בווינה בשנת 1974, זכה הרגיטאי ב-3 מדליות מהן 2 זהב ו-1 ארד. מדליות זהב במשחה ל-400 מטר מעורב אישי בשיא עולם חדש של 4:28.89 דקות, שיפור לשיא העולם של גארי הול סניור מארצות הברית (4:30.81 דקות) ובמשחה ל-200 מטר פרפר בתוצאה של 2:03.80 דקות. מדליית ארד במשחה ל-200 מטר מעורב אישי בתוצאה של 2:09.08 דקות. בנוסף, הוא סיים במקום שביעי במשחה שליחים 4x100 מטר מעורב בתוצאה של 4:00.47 דקות.
באליפות העולם בשחייה שנערכה בקאלי, קולומביה בשנת 1975 זכה הרגיטאי בשתי מדליות זהב, במשחה ל-200 מטר מעורב אישי בתוצאה של 2:07.72 דקות, לפני סטיב פורניס מארצות הברית (2:07.75 דקות) ואנדריי סמירנוב מברית המועצות (2:08.52 דקות) ובמשחה ל-400 מטר מעורב אישי בתוצאה של 4:32.57 דקות, לפני סמירנוב (4:35.64 דקות) והנס יואכים גייזלר ממערב גרמניה (4:36.40 דקות).
באולימפיאדת מונטריאול (1976) סיים הרגיטאי במקום רביעי במשחה ל-400 מטר מעורב אישי בתוצאה של 4:27.13 דקות, המנצח במשחה זה היה סטראכן שקבע שיא עולם חדש של 4:23.68 דקות. ובמקום 20 במשחה ל-200 מטר פרפר בתוצאה של 2:06.20 דקות.
באליפות אירופה בשחייה שנערכה ביינקפינג, שוודיה בשנת 1977 זכה הרגיטאי במדליית זהב במשחה ל-200 מטר מעורב אישי בתוצאה של 2:06.82 דקות וסיים במקום רביעי במשחה ל-400 מטר מעורב אישי בתוצאה של 4:31.96 דקות. שבוע לאחר מכן, באוניברסיאדה שנערכה בסופיה, בולגריה הוא זכה במדליית זהב במשחה ל-400 מטר מעורב אישי בתוצאה של 4:32.91 דקות.
באליפות העולם בשחייה שנערכה במערב ברלין, מערב גרמניה בשנת 1978 זכה הרגיטאי במדליית ארד במשחה ל-400 מטר מעורב אישי בתוצאה של 4:27.04 דקות, אחרי ג'סי ואסאלו מארצות הברית שקבע שיא עולם חדש של 4:20.05דקות וסרגיי פסנקו מברית המועצות (4:22.29 דקות).
באולימפיאדת מוסקבה (1980) סיים הרגיטאי במקום רביעי במשחה ל-400 מטר מעורב אישי בתוצאה של 4:24.48 דקות, המנצח במשחה זה היה אלכסנדר סידורנקו מברית המועצות שקבע שיא אולימפי חדש של 4:22.89 דקות.
בשנת 1982 סיים הרגיטאי את לימודיו ברפואה וטרינרית.
השגים ותארים

הרגיטאי זכה בתואר שחיין השנה בהונגריה בשנים 1969, 1970, 1971, 1972, 1973, 1974, 1975, 1976 ו-1978
בשנת 1975 זכה הרגיטאי בתואר ספורטאי השנה בהונגריה.
בשנת 2008 זכה הרגיטאי להכלל בהיכל התהילה הבינלאומי של השחייה.
הערות שוליים

↑  WORLD STUDENT GAMES (UNIVERSIADE) - SWIMMING AND DIVING (MEN)‎, באתר gbrathletics
| --- | --- |
בקרת זהויות :  ISNI: 0000 0000 7954 7631  LCCN: n2012021327  VIAF: 121407988   WorldCat (עם VIAF): 121407988
אלסד זברוטיץ'

אלסד זברוטיץ' (במונטנגרית: Elsad Zverotić; נולד ב-31 באוקטובר 1986 בבראן שביוגוסלביה) הוא כדורגלן עבר מונטנגרי ששיחק בעמדות הקשר האחורי והמגן הימני. הוא מלך ההופעות של נבחרת מונטנגרו בכל הזמנים עם 60 הופעות (נכון לינואר 2019).
קריירת מועדונים

זברוטיץ' התחיל את הקריירה המקצוענית שלו בבאצנהייד מהליגות הנמוכות בשווייץ בהיותו בן 17. הוא ערך 30 הופעות ליגה במועדון, בהן הבקיע שני שערים, ולאחר עונה אחת עבר לוויל מהליגה השווייצרית השנייה. בוויל הוא שיחק בתפקיד הגנתי יותר, וערך 114 הופעות ליגה, בהן הבקיע שני שערים, בארבע העונות בהן שיחק במועדון. לקראת עונת 2008/2009 עבר זברוטיץ' ללוצרן מליגת העל השווייצרית. בשלוש עונותיו במועדון ערך 84 הופעות ליגה והבקיע שני שערים. ב-14 ביולי 2010 הגיע להתרשמות בלסטר סיטי מהפוטבול ליג צ'מפיונשיפ, אך בסופו של דבר נשאר בלוצרן. בקיץ 2011 חתם ביאנג בויז ברן, קבוצה נוספת מליגת העל השווייצרית. בשלב הבתים של הליגה האירופית לעונת 2012/2013 הבקיע שער זכור בתיקו 2-2 נגד ליברפול באצטדיון אנפילד. ב-2 בספטמבר 2013 חתם זברוטיץ' בפולהאם מהפרמייר ליג על חוזה לשנתיים עם אפשרות לשנה נוספת. הוא ערך 16 הופעות ליגה בלבד במועדון וב-16 בפברואר 2015 עזב את הקבוצה. לאחר מכן חזר לליגת העל השווייצרית וחתם בסיון.
קריירה בינלאומית

ב-27 במאי 2008 ערך זברוטיץ' את הופעת הבכורה שלו בנבחרת מונטנגרו, כששיחק 60 דקות בניצחון 3-0 על נבחרת קזחסטן במשחק ידידות. ב-7 בספטמבר 2010 הבקיע את שער הבכורה שלו בנבחרת, שער בדקה ה-35 בניצחון 1-0 על נבחרת בולגריה במסגרת מוקדמות יורו 2012.
תקופת המעבר הנשיאותית

| --- | --- |

 מידע כללי
 מדינה:  ארצות הברית 
 תחום שיפוט:  ארצות הברית ארצות הברית
 תאריך הקמה:  6 בנובמבר
 תאריך פירוק:  20 בינואר
 ראש:  הנשיא הנבחר של ארצות הברית
 
תקופת המעבר הנשיאותית (באנגלית: Presidential transition) היא פרק הזמן שבין בחירתו של נשיא ארצות הברית חדש לבין כניסתו לתפקיד. זוהי תקופה קריטית בה מתבצעת העברת השלטון בין הממשל היוצא לממשל הנכנס, תוך הכנה מקיפה של הנשיא הנבחר וצוותו לקראת קבלת סמכויות הניהול של הרשות המבצעת. תהליך המעבר הנשיאותי מורכב משלושה שלבים עיקריים, המתפרשים על פני כשנה, מאפריל-מאי של שנת הבחירות ועד ההשבעה ו-200 הימים הראשונים של הממשל החדש.
מבנה

תקופת המעבר הנשיאותי מוסדרת בחוק המעבר הנשיאותי משנת 1963, שתוקן מספר פעמים מאז חקיקתו. החוק נועד להבטיח העברת שלטון מסודרת ויעילה, תוך שמירה על המשכיות תפקוד הממשל הפדרלי.
בשלב הראשון מתמודדי המפלגות המובילים לנשיאות מקימים צוות מעבר כדי להתחיל בתכנון תוכניות ראשוניות לבניית ממשל וקבלת הנשיאות אם ייבחרו. הנהגת צוות המעבר נדרשת להניח את היסודות הארגוניים לתהליך כולו. במסגרת זו מוקמות יחידות המטה המרכזיות, מגויסים אנשי המקצוע הנדרשים, ומתגבשות תוכניות מקיפות בתחומי המדיניות וכוח האדם. שלב זה מהווה את התשתית להמשך התהליך ומצריך תכנון קפדני ומדויק. כך למשל באפריל 2012, לפני שמיט רומני הפך למועמד המפלגה הרפובליקנית, הקמפיין לנשיאות רומני החל לתכנן מעבר אפשרי. צוות המעבר של רומני הכין תוכניות נרחבות להעברת השלטון, שנקרא "פרויקט המוכנות של רומני", שכללה גם אג'נדה חקיקתית ל-200 הימים הראשונים של ממשל רומני.
במהלך הבחירות לנשיאות 2016, דונלד טראמפ החל להרכיב את צוות המעבר שלו במאי, לאחר שהפך למועמד הרפובליקני לכאורה. יריבתו, הילרי קלינטון, פיגרה בהקשר זה, ולא הקימה צוות עד אוגוסט, לאחר שהפכה למועמדת הדמוקרטית.
שלב המעבר בפועל מתחיל מיד לאחר הבחירות לנשיאות כאשר נשיא המכהן לא נבחר מחדש או מסיים כהונה שנייה. לאחר הבחירות מתמזג צוות מטה הבחירות לתוך מערך המעבר, והיקף הפעילות מתרחב משמעותית. בתקופה זו מתנהלת פעילות נמרצת של בדיקת מועמדים למשרות בכירות, גיבוש מדיניות מפורטת וסקירה מעמיקה של סוכנויות הממשל. מערך כוח האדם גדל באופן דרמטי - מקבוצה מצומצמת של עשרות אנשים לצוות רחב של למעלה מאלף עובדים ומתנדבים ערב ההשבעה. במהלך כ-75 הימים שבין הבחירות להשבעה, נדרש הממשל הנכנס ללמוד ולהשלים את כל ההכנות הנחוצות לקבלת אחריות השלטון, וזאת בפרק זמן קצר במיוחד.
מבנה > תדרוכים מודיעיניים

אחד השלבים החשובים ביותר של העברת השלטון לנשיא הנבחר הוא התקציר היומי של הנשיא (מוכר גם כ-President’s Daily Brief. PDB) אותו מקבל כל בוקר גם הנשיא המכהן בכל יום בכהונתו. התקציר הוא סיכום סודי ביותר של המודיעין האמריקאי ואירועי העולם; התקציר כולל תדריכים על יכולות המודיעין של ארצות הברית, מבצעים חשאיים, כמו גם תדרוך על הסמכויות שיש לנשיא כמפקד העליון של הכוחות המזוינים על התוכניות של הצבא. את התדריך מכין משרד ראש המודיעין הלאומי.
חלוקת התדריך היומי נתונה לשיקול דעתו הבלעדי של הנשיא היוצא.
חוק המעבר הנשיאותי

חוק המעבר הנשיאותי (Presidential Transition Act) הוא חוק פדרלי בארצות הברית המסדיר את תהליך העברת השלטון בין ממשלי הנשיאים. החוק נחקק במקור ב-1963 ועבר מספר תיקונים משמעותיים במהלך השנים, כולל חוק המעבר הנשיאותי טרום-בחירות משנת 2010 (Pre-Election Presidential Transition Act), חוק שיפור המעבר הנשיאותי משנת 2019 (Presidential Transition Enhancement Act), וחוק שיפור המעבר הנשיאותי משנת 2022 (Presidential Transition Improvement Act). החקיקה מסדירה את העברת הסמכויות בין הנשיא היוצא לנכנס, מגדירה את אופן הקצאת המשאבים והתמיכה הלוגיסטית לתהליך המעבר, קובעת את נוהלי העברת המידע החיוני בין הממשלים, ומבטיחה את הרציפות התפקודית של הממשל הפדרלי במהלך תקופת המעבר. התיקונים המאוחרים לחוק הרחיבו את היקף התמיכה למועמדים עוד בשלב טרום הבחירות, האריכו את תקופת התמיכה לאחר ההשבעה, ועדכנו את הליכי קביעת המועמד המנצח.
חוק המעבר הנשיאותי > מעמד מינהל השירותים הכלליים

המעבר הנשיאותי בארצות הברית מוסדר באמצעות מערכת חקיקה שהתפתחה לאורך השנים, החל מחוק המעבר הנשיאותי המקורי משנת 1963 ועד לעדכוניו האחרונים בשנת 2022. החקיקה מגדירה מסגרת מקיפה להעברת השלטון, הכוללת הוראות לגבי העברת סמכויות, הקצאת משאבים, העברת מידע חיוני בין הממשלים והבטחת רציפות תפקודית של הממשל הפדרלי. במסגרת זו, מינהל השירותים הכלליים (GSA) מהווה גורם מפתח בתהליך, כשהוא אחראי על מגוון היבטים הכרחיים להעברת השלטון, החל מהכרה במועמד המנצח וכלה בתיאום בין הסוכנויות השונות.
תפקידיו של מינהל השירותים הכלליים התרחבו משמעותית עם השנים בעקבות תיקוני חקיקה שונים, ובמיוחד לאחר חוק המעבר הנשיאותי משנת 2001. המינהל אחראי על אספקת משאבים ותמיכה לוגיסטית לנשיא הנבחר וצוותו, תיאום העברת מידע בין סוכנויות הממשל השונות, וארגון טקסי ההשבעה. תהליך העברת הסמכויות כולל מספר שלבים מוגדרים, החל מהכרה רשמית במועמד המנצח, דרך הקצאת משאבים ומשרדים לצוות המעבר, ועד לסיוע בהקמת הממשל החדש, כולל גיוס עובדים ותכנון מדיניות ראשונית.
מעמד הנשיא המכהן והממשל היוצא

תקופת המעבר השלטוני בארצות הברית מוגדרת כפרק הזמן שבין יום הבחירות להשבעת הנשיא הנבחר. במהלך תקופה זו, הנשיא המכהן ממשיך בתפקידו תוך שהוא מסייע לתהליך המעבר לממשל החדש. על פי החוקה האמריקאית, הנשיא המכהן שומר על מלוא סמכויותיו עד להשבעת הנשיא החדש. במסגרת זו הוא ממשיך בניהול המדינה, קבלת החלטות בענייני פנים וחוץ, וייצוג ארצות הברית בזירה הבינלאומית. תפקודו השוטף של הנשיא המכהן נמשך במקביל לתהליך העברת השלטון המתהווה.
חוק המעבר הנשיאותי משנת 1963 ותיקוניו מגדירים את מחויבויות הנשיא המכהן בתקופת המעבר. החוק מחייב את הנשיא להורות לדרגי הממשל לשתף פעולה עם צוות המעבר של הנשיא הנבחר. שיתוף הפעולה כולל מתן גישה למידע ומסמכים הנדרשים להכנת הממשל החדש. כמו כן, החוק מסדיר את אופן העברת המידע הביטחוני הרגיש והתדרוכים בנושאי ביטחון לאומי.
בשבועות האחרונים לכהונתו מתמקדת פעילות הנשיא היוצא בהעברת תיקים מסודרת לממשל הנכנס. במקביל מתבצע פינוי המגורים הפרטיים בבית הלבן והכנת הארכיון הנשיאותי. תקופה זו כוללת גם את טקסי העברת השלטון הרשמיים המעוגנים במסורת האמריקאית.
מקרה של המעבר בין אובמה לטראמפ, ביום שלאחר הבחירות, 9 בנובמבר 2016, הנשיא היוצא ברק אובמה מסר הצהרה מגן הוורדים של הבית הלבן, בה הודיע כי שוחח בערב הקודם עם דונלד טראמפ והזמין אותו רשמית לבית הלבן לדיונים כדי להבטיח "שיש מעבר מוצלח בין הנשיאויות שלנו".
בדרך כלל, נוהגים מזכירי מחלקות הקבינט ומינויים פוליטיים בדרג גבוה של הנשיא היוצא להגיש את התפטרותם ביום ההשבעה (20 בינואר) של נשיא חדש. גם סגני המזכירים צפויים להגיש את התפטרותם, אך לרוב מתבקשים להישאר בתפקיד ממלא מקום עד לאישור הסנאט על המזכיר החדש.
גלריה

סמל צוות המעבר של ברק אובמה (2008)
סמל צוות המעבר של דונלד טראמפ בקדנציה הראשונה (2016)
סמל צוות המעבר של ג'ו ביידן (2020)
סמל צוות המעבר של דונלד טראמפ בקדנציה השנייה (2024)
הערות שוליים

↑  יואל ביטלמן, 'מזוודת הפוטבול' ו'הספר השחור': כך יהפוך טראמפ לאיש החזק בתבל, באתר בחדרי חרדים, 15 בנובמבר 2016
↑  Barnes, Julian E. (2020-11-30). "Biden begins receiving intelligence briefings as president-elect". The New York Times (באנגלית אמריקאית). ISSN 0362-4331. נבדק ב-2023-07-13.
↑  U.S Congress, [https://crsreports.congress.gov/product/pdf/R/R46602 Presidential Transition Act:
Provisions and Funding]
↑  2024 Transition Timeline, Center for Presidential Transition (באנגלית)
↑  President Obama Full Speech on Donald Trump Win, נבדק ב-2023-07-13
פקידים מהממשל הנכנס של הנשיא הנבחר דונלד טראמפ והקבינט והצוות הבכיר של הנשיא ברק אובמה מקיימים פגישת מעבר בבניין משרד ההנהלה של אייזנהאואר של הבית הלבן, ינואר 2017
מכתב של מזכיר ההגנה אשטון קרטר בתקופת ממשל אובמה בו הוא מורה לכל סוכנויות מחלקת ההגנה והכוחות המזוינים של ארצות הברית להחל את תהליך המעבר בין הממשלים ולשתף פעולה עם צוות המעבר הנשיאותי של דונלד טראמפ, 2016
הנשיא ג'ו ביידן מברך בהצהרה בגן הוורדים המערבי למחרת הבחירות לנשיאות את הנשיא הנבחר דונלד טראמפ ומזמינו לפגישה עימו להתחלת תקופת המעבר, נובמבר 2024
האן דאק-סו

זהו שם קוריאני; שם המשפחה הוא .
האן דאק-סו (בקוריאנית: 한덕수 נולד ב-18 ביוני 1949) הוא פוליטיקאי, דיפלומט וכלכלן דרום קוריאני, שמכהן כראש ממשלת קוריאה הדרומית מאז מאי 2022. בדצמבר 2024 מונה לממלא מקום נשיא קוריאה הדרומית.
האן נכנס לתפקידו כראש הממשלה לאחר שכיהן בו בעבר בין השנים 2007 ל-2008, תחת הנשיא רו מו-היון, והוא האדם החמישי בהיסטוריה שכיהן בתפקיד זה פעמיים. בנוסף לכהונתו כראש ממשלה, האן שימש גם כשגריר דרום קוריאה בארצות הברית מ-2009 עד 2012, ולאחר מכן כיו"ר איגוד הסחר הבין-לאומי של קוריאה בין השנים 2012 ל-2015.
ראשית חייו וחינוך

האן דאק-סו נולד בשנת 1949 בעיירה צ'ונג'ו (אנ') בדרום קוריאה. הוא סיים את לימודיו התיכוניים במקום לידתו ולאחר מכן המשיך ללימודי כלכלה באוניברסיטה הלאומית של סיאול, שם קיבל את התואר הראשון בשנת 1971. הוא עבר ללמוד באוניברסיטת הרווארד בארצות הברית, שם קיבל תואר שני בכלכלה ב-1979 ודוקטורט באותה התחום ב-1984, מה שהכשיר אותו לכהן במשרות בכירות במגזר הציבורי והבינלאומי של דרום קוריאה.
קריירה פוליטית מוקדמת

האן דאק-סו החל את דרכו המקצועית בשנת 1970 בשירות המס הלאומי של דרום קוריאה, וב-1974 הוא הצטרף למועצה לתכנון כלכלי, גוף ממשלתי שאחראי לפיתוח וליישום מדיניות כלכלית ותוכניות פיתוח ארציות. ב-1982, האן עבר למשרד המסחר, התעשייה והאנרגיה, ובמהלך השנים הועלה בדרגות עד שהפך לסגן שר בין השנים 1997 ל-1998.
תקופת כהונתו כסגן שר התמקדה במשבר הפיננסי של אסיה ב-1997, משבר שהשפיע קשות על כלכלת קוריאה הדרומית ודרש ניהול מדיניות כלכלית מורכבת ורגישה. לאחר שעזב את תפקיד סגן השר, האן מונה לשר לענייני סחר מ-1998 עד 2000. במסגרת תפקיד זה, הוא ניהל משא ומתן בינלאומי עם ממשלות זרות, ועסק בקידום היחסים הכלכליים והמסחריים של דרום קוריאה ברחבי העולם.
האן הפך לשר האוצר במרץ 2005. במהלך תקופת כהונתו התמודד עם אתגרים כלכליים רבים והוביל מדיניות פיסקלית ששמרה על יציבות כלכלית במדינה. מאוחר יותר, הוא כיהן לזמן קצר כממלא מקום ראש הממשלה בין ה-14 במרץ 2006 ל-19 באפריל 2006. הוא התפטר מתפקיד שר האוצר ביולי 2006 והפך ליועץ נשיאותי מיוחד לענייני הסכמי סחר חופשי.
ראש הממשלה (2007–2008)

ב-9 במרץ 2007, לאחר התפטרותה של האן מיונג-סוק, האן דאק-סו מונה כראש הממשלה של דרום קוריאה על ידי הנשיא רו מו-היון. מינויו עבר בהצבעה על ידי האספה הלאומית ואושר ב-2 באפריל 2007.
הוא עזב את התפקיד ב-29 בפברואר 2008, עם כניסת אי מיונג-באק, לנשיאות והוחלף בתפקיד על ידי האן סונג-סו.
ראש הממשלה (2007–2008) > לאחר כהונתו הראשונה

לאחר שסיים את כהונתו כראש הממשלה נבחר ב-2009 על ידי הנשיא לי מיונג-באק לשמש כשגריר דרום קוריאה בארצות הברית. בתפקיד זה, האן מילא תפקיד מרכזי במשא ומתן על הסכם הסחר החופשי בין ארצות הברית וקוריאה (KORUS FTA) , שהיה אחד ההסכמים המשמעותיים ביותר בין שתי המדינות, וחיזק את הקשרים הכלכליים והמסחריים ביניהן.
לפני שחזר לתפקיד ראש הממשלה ב-2022, האן דאק-סו כיהן כחבר סגל באוניברסיטת הונגיק (אנ') ובאוניברסיטת טאנגוק (אנ'), שם מילא תפקידים שונים בהוראה ובמחקר.
ראש הממשלה (2022–הווה)

באפריל 2022 הנשיא הנבחר יון סוק-יאול הכריז על מינויו לתפקיד ראש הממשלה.
במהלך דיוני האישור שלו האן הצהיר כי ייצוב הכלכלה יהיה בראש סדר העדיפויות שלו, בתקופה בה דרום קוריאה, כמו רבות ממדינות העולם, מתמודדת עם תקופה של אי ודאות כלכלית ופיננסית. המפלגה הדמוקרטית ומפלגת הצדק שהחזיקו ברוב המושבים באספה הלאומית החרימו את האישור שלו מה שהציב בפניו אתגרים הפוליטיים לא פשוטים. עם זאת, הוא אושר בסופו של דבר במאי 2022 והפך לראש הממשלה המבוגר ביותר בתולדות דרום קוריאה, בגיל 72 ו-11 חודשים.
בפברואר 2024, לאחר שהוצגה תוכנית ממשלתית להגברת הקבלה לבתי ספר לרפואה, אלפי רופאים הפסיקו לעבוד במחאה, בטענה שזה יפגע באיכות השירות במערכת הבריאות. המחאה גרמה לעיכובים ניכרים בהליכים הכירורגיים ובטיפול הרפואי. האן הורה על אמצעי חירום כדי להילחם במשבר, כגון שימוש בטלרפואה, ריבוי ניתוחים בבתי החולים הציבוריים ופתיחת מרפאות צבאיות. ב-22 בפברואר, האן הודיע כי התראת הבריאות של דרום קוריאה תועלה ל"חמורה" במהלך פגישת ניהול אסונות. כמה ימים לאחר מכן, האן הודיע שדרום קוריאה תשלח רופאים צבאיים ורופאי קהילה כדי להילחם במצב החירום המתמשך.